Eingabe an zwei σύνδικοι πόλεως wegen der Anstiftung eines Sklaven zu Diebstahl und Flucht
Material: papyrus
Place: Hermopolites
Categories: Eingabe
Sklave (Diebstahl, Flucht)
Statthalter Valerius Victorinianus
ὑπ[α]τείας τῶ[ν] δεσποτῶν ἡμῶν Κωνσταντίνου Σεβαστοῦ τὸ ζ καὶ 
Κων[στ]αντίου τοῦ ἐπιφανεστάτου Καίσαρος τὸ α. 
Αὐρ[η]λίοις Ἀμμων[ί]ῳ τῷ καὶ Κανώβῳ καὶ Νειλάμμωνι τῷ καὶ Ἱέρακ[ι] ἀμφοτέροις 
ἄρξα[σι] βουλ Ἑρμοῦ [πόλεως] τῆς λαμπροτάτης συνδίκοις πόλεως 
παρὰ [Αὐρηλ]ίου Δι[δύμ]ου Ἑρμίνου βουλευτοῦ τῆς αὐτῆς πόλεως· ὑπάρχει 
μοι δοῦ[λος Εὐ]τύχι[ος] ὄν[ο]μα, ὃς πολλάκις ἠνδραποδίσθη ὑπὸ Ἑρμοῦ 
Ἰσιδώ[ρου ἀπὸ] τῆς [αὐ]τῆς [π]όλεως ἀναγραφομένου ἐπʼ ἀμφόδου Φρουρίου 
Ἀπηλιώ[τ]ου ..... ἀπράγμονα βίον προῄρημαι τὸν δοῦλον ἀπολαμβάνων 
οὐτὲ βουληθεὶς ἀπ[ὸ τοῦ] ἀνδραποδισμοῦ ἔνκλημα αὐτῷ ἐπάγειν. ἐπεὶ δὲ 
εἰς τοσοῦτον τ[ῆς ἀπρ]αγμοσύνης μου καταφρονήσας καὶ νῦν ἐπιτρίβι αὐτὸν 
νύκτωρ ἐμου κοιμωμένου τῇ χθὲς ἡμέρᾳ, ἥτις ἧν κβ τοῦ ὄντος μηνὸς 
Ἁθύρ, τὴν τῆς οἰκίας μου θύραν  ἀνῦξαι λῃστρικῷ τρόπῳ καὶ πλεῖστα 
κινητά μου εἴδη ἀποσυλῆσαι, ὡς ἐμαρτυράμην παραυτὰ τὸν δοῦλον ἐπʼ αὐ
τοφώρῳ καταλαβὼν παρὰ τῷ προειρημένῳ Ἑρμῇ, καὶ ὑπὲρ τοῦ μὴ ἀνεκδίκη
τον γενέσθαι τὸν ἀνδραποδισμὸν καὶ τὴν σύλησιν ἐπιδίδωμι τάδε τὰ 
βιβλία ἀ[ξ]ιῶν διὰ τῆς ὑμῶν π[ί]στεως εἰς γνῶσιν τοῦ κυρίου μου τοῦ 
διασημο[τάτου] ἡγεμόνος Οὐαλερίου Οὐικτωρινιανοῦ ἀνενεχθῆναι 
πρὸς τὸ δύ[νασθ]αί με καὶ τὸν ἴσ[ο]ν δοῦλον τοῦ ἀνδραποδισμοῦ κατὰ τοὺς 
νόμους ἀπ[ολαβεῖν] καὶ τὰ ἀποσυληθέντα εἴδη καὶ τῆς δεούσης ἐκδικίας 
τυχεῖν.    διευτύχει. 
ὑπατείας τῆς προ[κειμ]ένης, Ἁθὺρ κγ. 
 Αὐρ Δίδυμος ἐπιδέδωκα.